Príloha č. 4
k nariadeniu vlády č. .../2006 Z. z.

MINIMÁLNE POŽIADAVKY NA OZNAČENIE A UMIESTNENIE  ZARIADENIA POUŽÍVANÉHO NA OCHRANU PRED POŽIARMI

1.	Zariadenie na ochranu pred požiarmi sa označuje farbou určenou pre tieto zariadenia a príslušnou značkou. Značkou sa vyznačuje aj miesto, na ktorom sa toto zariadenie nachádza, a prístup k nemu.
2.	Zariadenie na ochranu pred požiarmi sa označuje červenou farbou.
Červená plocha musí byť dostatočne veľká, aby zariadenie bolo ľahko rozpoznateľné.
3.	Na vyznačenie miesta, na ktorom sa zariadenie na ochranu pred požiarmi nachádza, sa používajú značky ustanovené v prílohe č. 2  bode 3.5.